গরমে হাঁসফাঁস কাণ্ড, এরই মাঝেই বৃষ্টির পূর্বাভাস!

ওয়েব ডেস্ক: গরমে নাজেহাল বঙ্গবাসী! ভ্যাপসা গরমে ঘেমে নেয়ে একাকার কাণ্ড সকলের। পাখার নীচে বসলেও মিলছেনা রেহাই। সকলের মনে এখন একটাই প্রশ্ন, কবে আসবে বৃষ্টি (Rain)? আর এবার আলিপুর আবহাওয়া দফতরের (Weather Report) পক্ষ থেকে দেওয়া হল বৃষ্টির পূর্বাভাস। আগামীকাল, অর্থাৎ শনিবার থেকে বঙ্গে রয়েছে বৃষ্টির সম্ভাবনা। জানা যাচ্ছে, আগামী সপ্তাহে রাজ্যের বিভিন্ন প্রান্তে রয়েছে বজ্রপাত সহ বৃষ্টির পূর্বাভাস। যার জেরে কিছুটা মিলবে স্বস্তি।

আরও পড়ুন: হু হু করে বাড়ছে তাপমাত্রা, বৃষ্টি কবে হবে? দেখুন আপডেট

ইতিমধ্যেই বঙ্গের দক্ষিণের জেলাগুলিতে জারি করা হয়েছে তাপপ্রবাহের সতর্কতা। সকাল থেকেই সূর্যের তেজে ঝলসে যাওয়ার মত অবস্থা সেখানে। পশ্চিম বর্ধমান, বাঁকুড়া, পুরুলিয়া, ঝাড়গ্রাম ও পশ্চিম মেদিনীপুরে তাপমাত্রা ৪০ ডিগ্রির উপর ছিল কদিন। এখনও তা অব্যাহত। ২৩-২৬ এপ্রিল পর্যন্ত তাপপ্রবাহের সতর্কতা জারি করা হয়েছে এই কয়েকটি রাজ্যে। এরই মাঝেই আবহাওয়া দফতরের পক্ষ থেকে জারি করা হল বঙ্গে বৃষ্টির সতর্কতা। তবে বৃষ্টি হলেও তাপমাত্রার খুব একটা হেরফের হবেনা। আর্দ্রতাজনিত অশ্বস্তি বজায় থাকবে। বৃষ্টির দিনগুলিতে সাময়িক স্বস্তি মিললেও, বৃষ্টির দিন ফুরতেই আবারও তাপমাত্রা হুহু করে বাড়বে।

দেখুন অন্য খবর